
ОТНОСНО: Изменение и допълнение на  Наредба за условията и реда за отпускане на стипендии и финансово стимулиране на деца и младежи с изявени дарби от Община Сливен

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Във връзка с приключване на финансовата година към 31.12. се налагат  изменения и допълнения в Наредбата за условията и реда за отпускане на стипендии и финансово стимулиране на деца и младежи с изявени дарби от Община Сливен.Сесиите за еднократен финансов стимул са разделени на три, което затруднява отчетността на изплащаните суми. Това налага уеднаквяване процедурата на кандидатстване на месечни стипендии и еднократно финансово стимулиране.

 На основание чл.21 ал.2 от ЗМСМА  предлагам ОБЩИНСКИЯТ СЪВЕТ - СЛИВЕН да вземе следното

РЕШЕНИЕ:

 
Изменя и допълва Наредбата за условията и реда за отпускане на стипендии и финансово стимулиране на деца и младежи с изявени дарби от Община Сливен, както следва:

§1. В Чл. 13 Алинея 1 се изменя така:

„ (1) Характеристика на стипендията:
1. Стипендия „Хаджи Мина Пашов” е годишна стипендия и се присъжда само на едно дете или младеж (приоритетно от 16 до 25 годишна възраст) в рамките на календарната година.”
§2. В Чл. 16 се правят следните изменения:
1. Алинея 1 се изменя така:

 „ (1) Характеристика:   
     1. Финансовият стимул се присъжда на дете и/или младеж, участник в инициативите, включени в общинската програма за финансово стимулиране на деца с изявени дарби, класиран до трето място за последната година, считано от датата на подаване на кандидатурата.
     2.  Дете/младеж по т. 1 е всяко дете/младеж, живущо на територията на Община Сливен, което е обхванато от образователната система в предучилищен, начален, основен и среден образователен курс, както и всяко дете до 6 годишна възраст, живущо на територията на Община Сливен (независимо дали посещава детска градина).”
2. Алинея 2 се изменя така:

         „ (2) Процедурата на кандидатстване обхваща:
     1. Обявяване на пролетна сесия за приемане на кандидатури в сайта на Община Сливен и информационния център на Община Сливен не по-късно от 1 март.

     2. Обявяване на есенна сесия за приемане на кандидатури в сайта на Община Сливен и информационния център на Община Сливен не по-късно от 1 август.

     3.  Приемане на документи съгласно чл. 17 за пролетна сесия: стартира на първи април и завършва на първи май всяка година

     4. Приемане на документи съгласно чл. 17 за есенна сесия: стартира на първи септември и завършва на първи октомври всяка година.”
3. Алинея 3 се изменя така:

„ (3) Процедура на одобрение;
            1. Комисията разглежда подадените кандидатури и излиза с решение за пролетната сесия в срок до десети юни.

    2. Комисията разглежда подадените кандидатури и излиза с решение за есенната сесия в срок до десети ноември.
    3. Комисията взема решение за всяка от кандидатурите, на база формуляра за оценка по чл. 7 ал. 2.
    4. Протокол от Решението на Комисията за спечелилия кандидат се огласява чрез официалния сайт и информационния център на Община Сливен в 10 дневен срок.”

